**OPĆINA HERCEGOVAC**

**OBRAZLOŽENJE UZ PRORAČUN OPĆINE HERCEGOVAC**

**ZA 2025. GODINU**

Proračun Općine Hercegovac donosi se na temelju Zakona o proračunu, Smjernica i uputa Ministarstva financija za izradu proračuna jedinica lokalne i područne (regionalne) samouprave te vlastitih procjena pojedinih prihoda i rashoda koje se temelje na izvršenju proračuna Općine u 2024. godini. Uz proračun se donosi Odluka o izvršenju proračuna za 2025. godinu. Proračunom se omogućava financiranje poslova, funkcija i programa općinskih tijela u cilju ostvarivanja javnih potreba i prava građana koje se temeljem posebnih zakona i drugih propisa financiraju iz javnih prihoda, odnosno iz proračuna Općine. Pri sastavljanju prijedloga proračuna obvezno je pridržavanje zakonom propisane metodologije koja propisuje sadržaj proračuna, programsko planiranje i proračunske klasifikacije. Zakon o proračunu propisuje trogodišnji proračunski okvir što znači da se proračun planira za 2025. godinu i projekcije za 2026. i 2027. godinu. Proračun se po Zakonu radi na manje detaljnoj razini ekonomske klasifikacije, odnosno skupine (druga razina proračunskog plana). Polazišna osnova za izradu prijedloga proračuna za naredno razdoblje je racionalna potrošnja i štednja, osiguranje iste ili veće razine stečenih prava za socijalno ugrožene kategorije i usklađivanje realizacije investicijskih projekata sa proračunskim mogućnostima. Prioriteti financiranja javnih rashoda i izdataka prema kojima je izrađen Proračun Općine Hercegovac su da se i u vrijeme otežanih uvjeta financiranja osigura postizanje trajnog cilja, a to je poboljšanje kvalitete življenja te kvalitetniji i ravnomjerniji razvoj Općine.

Proračun se sastoji od općeg i posebnog dijela proračuna. Opći dio proračuna čini račun prihoda i rashoda, prihodi i rashodi po izvorima financiranja i rashodi po funkcijskoj klasifikaciji. Posebni dio proračuna sastoji se od plana rashoda i izdataka koji su iskazani po vrstama, raspoređeni u programe koji se sastoje od aktivnosti i projekata. Rashodi su iskazani prema ekonomskoj i funkcijskoj klasifikaciji te izvorima financiranja. Proračun mora biti uravnotežen što znači da ukupni prihodi i primici moraju pokrivati ukupne rashode i izdatke. Proračun za 2025. godinu planiran je u iznosu 2.085.665,00 EUR. Prihodi proračuna planirani su u iznosu 1.900.665,00 EUR, planirani preneseni višak prihoda iz prethodne godine je 185.000,00 EUR tako da su ukupno planirani prihodi 2.085.665,00 EUR.

**OPĆI DIO**

**PRIHODI**

Prilikom planiranja prihoda uzeta je u obzir realizacija istih u 2024. godini, te procjena njihovog kretanja u narednom razdoblju uz uvažavanje gospodarskih i društvenih specifičnosti na lokalnoj razini. Pomoći iz državnog proračuna i institucija te tijela EU planirane su temeljem Državnog proračuna (kompenzacijske mjere), potpisanih Ugovora o sufinanciranju projekata, prijavnih obrazaca projekta te očekivanih natječaja.

Prihodi proračuna prikazani su u općem dijelu proračuna, a dijele se na prihode poslovanja, prihode od prodaje nefinancijske imovine i primitke od financijske imovine i zaduživanja.

Tablica prihoda i primitaka:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  | | --- | --- | --- | --- | | **Konto** | **Opis** | **Plan 2025.** | **Udio** | | 1 | 2 | 3 |  | |  | **UKUPNO PRIHODI** | **1.900.665** |  | | **6** | **Prihodi poslovanja** | **1.870.185** | **98,40%** | | **61** | **Prihodi od poreza** | **686.500** | **36,11%** | | **63** | **Pomoći unutar opće države** | **911.235** | **47,93%** | | **64** | **Prihodi od imovine** | **116.270** | **6,12%** | | **65** | **Prihodi od admin.pristojbi i po pos.prop** | **108.880** | **5,72%** | | **66** | **Ostali prihodi** | **46.300** | **2,47%** | | **68** | **Kazne,upravne mjere i ostali prihodi** | **1.000** | **0,05%** | | **7** | **Prihodi od prodaje nefinancijske imovine** | **20.480** | **1,08%** | | **71** | **Prihodi od prodaje neproizvodne imovine** | **20.000** | **1,05%** | | **72** | **Prihodi od prodaje proizv.dugotrajne im.** | **480** | **0,03%** | | **8** | **Primici od fin.imovine i zaduživanje** | **10.000** | **0,52%** | | **84** | **Primici od zaduživanja** | **10.000** | **0,52%** | |

Tablica prihoda po izvorima:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  | | --- | --- | --- | | **Izvor** | **Opis** | **Izvorni plan 2023.** | | 1 | 2 | 5 | |  | **UKUPNO PRIHODI** | **1.900.665** | | **1** | **Opći prihodi i primici** | **1.106.510** | | 11 | Opći prihodi i primici | 1.106.510 | | **4** | **Prihodi za posebne namjene** | **216.140** | | 420 | Prihodi od spomeničke rente | 10 | | 431 | Prihod od koncesija | 2.000 | | 432 | Prihod od zakupa polj.zem. | 85.660 | | 433 | Prihod od iznajmljivanja domova | 3.000 | | 434 | Prihod od najma posl.prostora | 19.300 | | 436 | Prihod od korištenja javnih površina | 3.900 | | 437 | Prihod od legalizacije | 200 | | 438 | Prihod od grobne nakn.,kor.mrtv.i gr.mj. | 19.770 | | 440 | Vodni doprinos | 500 | | 441 | Šumski doprinos | 1800 | | 442 | Komunalni doprinos | 10.000 | | 443 | Komunalna naknada | 70.000 | | **5** | **Pomoći** | **557.535** | | 511 | Pomoći EU - program Zaželi | 130.300 | | 515 | Pomoći EU - garaže Vatr.dom | 10.000 | | 517 | Pomoći EU - škola Palešnik | 5.000 | | 520 | Pomoći – javni radovi | 14.165 | | 522 | Kapitalne pomoći iz državnog proračuna | 305.500 | | 523 | Pomoći - dodat.sredstva izravnanja za dec.funkcije | 32.000 | | 525 | Pomoći - šteta od elem.nep. | 10.000 | | 526 | Pomoći - izbori | 21.275 | | 527 | Tek.pomoći - program Zaželi | 22.995 | | **7** | **Prihodi od nefinancijske imovine i naknade od osiguranja** | **40.800** | | 710 | Prihodi od nefinancijske imovine - prodaja stanova | 480 | | 720 | Prihodi od nefinancijske imov. | 20.000 | |

**Prihode poslovanja** čine prihodi od poreza, pomoći, prihodi od imovine, prihodi od administrativnih pristojbi i po posebnim propisima i ostali prihodi.

*Prihodi od poreza* su najznačajniji izvorni prihodi našeg proračuna, a pravni okvir su Zakon o financiranju jedinica lokalne i područne (regionalne) samouprave, Zakon o porezu na dohodak, Zakon o lokalnim porezima i Zakon o porezu na promet nekretnina. Tu spadaju porezi na dohodak koji su planirani u iznosu 622.000,00 EUR i porezi na imovinu koji su planirani u iznosu 64.500,00 EUR. Plan je veći u odnosu na plan za 2024. godinu jer se u 2025. godini planira veći prihod od poreza na dohodak, poreza na dohodak od samostalnih djelatnosti i porez na promet nekretnina. Povećan je plan poreza na promet nekretnina jer se očekuje više prodaja nekretnina na našem području u odnosu na 2024. godinu. U skupinu Porezi na imovinu spada i porez na robu i usluge (porez na potrošnju alkoholnih i bezalkoholnih pića) koji je planiran u iznosu 4.500,00 EUR.

*Pomoći* – pomoći unutar opće države (konto 63 – ukupan iznos planira se 911.235,00 EUR), a čine ih pomoći iz proračuna (plan je ukupno 719.770,00 EUR), pomoći od izvanproračunskih korisnika (plan je ukupno 14.165,00 EUR), pomoći izravnanja za decentralizirane funkcije (plan je ukupno 32.000,00 EUR) i pomoći EU (plan je ukupno 145.300,00 EUR).

Pomoći proračunu iz drugih proračuna (ukupno 719.770,00 EUR) čine pomoći u iznosu: sredstva za isplatu šteta od elementarne nepogode u iznosu 10.000,00 EUR, sredstva za fiskalno izravnanje i kompenzacijske mjere iz državnog proračuna u iznosu 400.000,00 EUR, sredstva za Program Zaželi (15% od ukupno planiranih sredstva) 22.995,00 EUR i sredstva za izbore 21.275,00 EUR. Iz Ministarstava imamo planirane pomoći za uređenje javne rasvjete na području Općine u iznosu 30.000,00 EUR, pomoć za uređenje doma u Palešniku u iznosu 60.000,00 EUR, pomoć za uređenje prostora mlina u iznosu 40.000,00 EUR, pomoć za uređenje nerazvrstane ceste od čipsare prema Il.Klokočevcu u iznosu 20.000,00 EUR, pomoć za uređenje nerazvrstane ceste od Vanjureka prema Velikoj Trnovitici u iznosu 15.500,00 EUR, pomoć za kupnju poslovnih objekata u iznosu 70.000,00 EUR te pomoć za dopunu i izradu prostornog plana Općine u iznosu 30.000,00 EUR.

Pomoći od izvanproračunskih korisnika čine sredstva planirana u iznosu 14.165,00 EUR, a odnose se na refundaciju sredstava za plaće i troškove zaposlenih na javnim radovima od Hrvatskog zavoda za zapošljavanje.

U pomoći spadaju i Pomoći izravnanja za decentralizirane funkcije, a sredstva se odnose na ustupljeni dio za vatrogasne postrojbe (plan 32.000,00 EUR).

U pomoći temeljem prijenosa EU planirana su sredstva za plaće i troškove zaposlenih u programu Zaželi u iznosu 130.300,00 EUR (85% od ukupno planiranih sredstava), dogradnju Vatrogasnog doma u Palešniku u iznosu 10.000,00 EUR i pomoć za izgradnju Područne škole Palešnik u iznosu 5.000,00 EUR.

*Prihodi od imovine* *(konto 64)* planirani su u iznosu 116.270,00 EUR, a čine ih prihodi od financijske imovine (kamate 1.000,00 EUR) i prihodi od nefinancijske imovine (plan 115.270,00 EUR). U prihode od nefinancijske imovine spadaju zakup poljoprivrednog zemljišta (plan 85.660,00 EUR), prihodi od iznajmljivanja poslovnih prostora u vlasništvu općine i domova (22.300,00 EUR), spomeničke rente (10,00 EUR), korištenje mrtvačnice (600,00 EUR), javnih površina (3.900,00 EUR), naknada za zadržavanje nezakonito izgrađenih zgrada (200,00 EUR), naknada za koncesije (2.000,00 EUR) i naknada za korištenje grobnog mjesta (600,00 EUR).

*Prihodi od administrativnih pristojbi i po posebnim propisima (konto 65)* su prihodi koje čine naknade utvrđene općinskom odlukom i to: grobna naknada 18.570,00 EUR, prihodi od prodaje državnih biljega i ostalih pristojbi i naknada 10,00 EUR, vodni doprinos 500,00 EUR, doprinos za šume 1.800,00 EUR, ostali nespomenuti prihodi (naknada Hrvatskog telekoma za korištenje javnih površina za postavljenu infrastrukturu i ostali nespomenuti prihodi) 8.000,00 EUR, komunalni doprinos 10,000,00 EUR i komunalna naknada 70.000,00 EUR. Sredstva su planirana prema pokazateljima ostvarenja u 2024. godini i prema razrezu potraživanja komunalne i grobne naknade.

*Ostali prihodi -* *Prihodi od prodaje proizvoda i roba i pruženih usluga (konto 66) -* sredstva su planirana u iznosu 46.300,00 EUR, a isto se tekuće donacije od pravnih osoba za organiziranje Dana krumpira te pomoći za uređenje sportskih objekata.

*Ostali prihodi (konto 68)* planirani su u iznosu 1.000,00 EUR. Ovdje se knjiže ostali prihodi koji nisu razvrstani u gore navedene prihode, a pojave se tokom godine.

**Prihodi od prodaje nefinancijske imovine** planirani su u iznosu 20.480,00 EUR, a čine ih prihodi od prodaje poljoprivrednog i građevinskog zemljišta i ostalih nekretnina u iznosu 20.000,00 EUR i prihodi od prodaje stanova na kojima postoji stanarsko pravo u iznosu 480,00 EUR. 55% sredstava od prodaje stanova dužni smo uplatiti u državni proračun što redovito i činimo.

**Primici od financijske imovine i zaduživanje -** plan je 10.000,00, a isto se odnosi na kratkoročni zajam iz državnog proračuna za povrat poreza po godišnjoj prijavi.

Po projekciji za 2025. godinu plan proračuna je bio ukupno 1.741.893,12 EUR. Prijedlog Plana za 2025. godinu iznosi 2.085.665,00 EUR. Proračun je planiran prema pokazateljima ostvarenja za 2023. i 2024. godinu, neke stavke su po tome korigirane te je došlo do promjene plana za 2025. godinu u odnosu na projekciju. Neke stavke nisu bile predviđene kod izrade projekcija za 2025. godinu te je sada to stavljeno u plan.

**RASHODI**

Ukupni rashodi i izdaci Proračuna za 2025. godinu predlažu se u iznosu od 2.085.665,00 EUR, a uključuju rashode poslovanja u iznosu od 1.590.445,00 EUR, rashode za nabavu nefinancijske imovine u iznosu od 485.210,00 EUR te izdatke za financijsku imovinu i otplate zajmova u iznosu od 10.000,00 EUR. Rashode poslovanja čine rashodi za zaposlene, materijalni rashodi, financijski rashodi, subvencije, pomoći i ostali rashodi, u rashode za nabavu nefinancijske imovine spadaju rashodi za nabavu materijalne imovine i rashodi za nabavu proizvedene dugotrajne imovine te u izdatke za financijsku imovinu i otplate zajmova spada povrat sredstava u državni proračun za povrat poreza na dohodak po godišnjim prijavama.

Prema Zakonu o proračunu rashodi su iskazani i po funkcijskoj klasifikaciji.

Tablica: Rashodi i izdaci:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | |  |  |  |  | | --- | --- | --- | --- | | **Konto** | **Opis** | **Plan 2025.** | **Udio** | | 1 | 2 | 3 |  | |  | **UKUPNO RASHODI** | **2.085.665** |  | | **3** | **Rashodi poslovanja** | **1.590.455** | **76,26%** | | **31** | **Rashodi za zaposlene** | **353.502** | **16,94%** | | **32** | **Materijalni rashodi** | **617.363** | **29,60%** | | **34** | **Financijski rashodi** | **3.520** | **0,17%** | | **35** | **Subvencije** | **19.330** | **0,93%** | | **36** | **Pomoći unutar opće države** | **340.300** | **16,32%** | | **37** | **Naknade građanima i kućanstvima** | **66.500** | **3,19%** | | **38** | **Ostali rashodi** | **189.940** | **9,11%** | | **4** | **Rashodi za nabavu neproizvodne imovine** | **485.210** | **23,26%** | | **41** | **Rashodi za nabavu neproizvodne imovine** | **3.000** | **0,14%** | | **42** | **Rashodi za nabavu neproizvodne imovine** | **381.710** | **18,30%** | | **45** | **Rashodi za dodatna ulaganja na nefin.im.** | **100.500** | **4,82%** | | **5** | **Izdaci za fin.imovinu i otplatu zajmova** | **10.000** | **0,48%** | | **54** | **Izdaci za otplatu glavnice primljenih kredita** | **10.000** | **0,48%** | |

**POSEBNI DIO**

U posebnom dijelu proračuna rashodi su iskazani po organizacijskoj i ekonomskoj klasifikaciji te su raspoređeni po projektima i aktivnostima. Proračun je podijeljen u dva razdjela i to razdjel 001 Općinsko vijeće i ured načelnika i razdjel 002 Jedinstveni upravni odjel. Razdjeli se dijele na glave. Razdjel Općinsko vijeće ima Glavu 001 01 Općinsko vijeće i izvršna tijela i Glavu 001 02 Ured načelnika, a razdjel Jedinstveni upravni odjel ima devet glava i to: Jedinstveni upravni odjel, Vatrogastvo i civilna zaštita, Gospodarstvo, Komunalna infrastruktura, Javne ustanove predškolskog i školskog odgoja, Programska djelatnost kulture, Programska djelatnost športa, Programska djelatnost socijalne skrbi i Financijski poslovi.

***Glava 001 01 Općinsko vijeće i izvršna tijela*** odnose se na troškove Općinskog vijeća.

Zakonske i druge pravne osnove programa:

* Zakon o lokalnoj i područnoj (regionalnoj) samoupravi ("Narodne novine" broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15- ispr., 123/17, 98/19 i 144/20)
* Zakon o lokalnim izborima ("Narodne novine" broj 144/12, 121/16, 98/19, 42/20, 144/20 i 37/21)
* Statut Općine Hercegovac (Službeni glasnik Općine Hercegovac, broj 1/21)
* Odluka o naknadama za rad članovima Općinskog vijeća Općine Hercegovac (Službeni glasnik Općine Hercegovac, broj 1/18)

**Aktivnost: Predstavničko i izvršna tijela** - Općinsko vijeće je predstavničko tijelo građana i tijelo lokalne samouprave i donosi akte u okviru prava i dužnosti Općine kao jedinice lokalne samouprave. U okviru svog djelokruga Općinsko vijeće donosi između ostalog Statut Općine Hercegovac, odluke i druge opće akte kojima uređuje pitanja iz samoupravnog djelokruga općine, donosi općinski proračun, odluku o izvršenju proračuna i nadzire ukupno materijalno i financijsko poslovanje općine i odlučuje o drugim pitanjima utvrđenim zakonima i Statutom Općine. U razdjel Općinsko vijeće i izvršna tijela spadaju rashodi za nabavu promidžbenog materijala koji se podijeli članovima Vijeća i vanjskim suradnicima, troškovi reprezentacije za Dan općine i božićni domjenak, naknada za rad predsjedniku vijeća i članovima Općinskog vijeća.

Stavka za Općinsko vijeće se planira u iznosu 21.000,00 EUR.

***Glava 001 02 Ured načelnika*** – čine ga aktivnosti: Izvršna tijela – općinski načelnik, Tekuća zaliha proračuna i Osnovne funkcije stranaka.

Zakonske i druge pravne osnove programa:

* Zakon o lokalnoj i područnoj (regionalnoj) samoupravi ("Narodne novine" broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15- ispr., 123/17, 98/19 i 144/20)
* Zakon o proračunu ("Narodne novine" 144/21),
* Zakon o lokalnim izborima ("Narodne novine" broj 144/12, 121/16, 98/19, 42/20, 144/20 i 37/21)
* Statut Općine Hercegovac (Službeni glasnik Općine Hercegovac, broj 1/21)
* Zakon o plaćama u lokalnoj (regionalnoj) samoupravi („Nar. novine“ broj 28/10 i 10/23)
* Odluke o plaći i drugim pravima Općinskog načelnika iz radnog odnosa
* Zakon o fiskalnoj odgovornosti („Narodne novine“ broj 111/18 i 83/23)

**Aktivnost: Izvršna tijela** **– općinski načelnik** - Načelnik zastupa Općinu i nositelj je izvršne vlasti Općine. Obavlja poslove propisane Zakonom o područjima lokalne i područne samouprave te Statutom Općine Hercegovac. U ovoj aktivnosti su iskazani troškovi ureda načelnika (rashodi za zaposlenog i materijalni rashodi).

**Aktivnost: Tekuća zaliha proračuna** - Tekuća zaliha proračuna planira se u iznosu od 1.300,00 EUR, a sredstva su namijenjena za financiranje rashoda nastalih pri otklanjanju posljedica nepredviđenih izvanrednih događaja tijekom godine (elementarna nepogoda, epidemije i sl.)

**Aktivnost: Osnovne funkcije stranaka** – Sredstva su planirana u iznosu 2.700,00 EUR. Sredstva za financiranje političkih stranaka zastupljenih u Općinskom vijeću osiguravaju se u Proračunu sukladno Zakonu o financiranju političkih aktivnosti i izborne promidžbe i Odluci o raspoređivanju sredstava iz Proračuna Općine Hercegovac za redovito godišnje financiranje političkih stranaka.

***Glava 002 01 Jedinstveni upravni odjel***

**Program: Priprema i donošenje akata iz djelokruga tijela –** Cilj je ovog programa efikasno obavljanje poslova lokalnog sadržaja, upravljanje općinom, izvršavanje proračuna, provođenje mjera efikasnog korištenja sredstava i ostvarenje ušteda. Pokazatelj uspješnosti je funkcioniranje proračunskog sustava i zadovoljstvo građana radom Jedinstvenog upravnog odjela.

Pravna osnova**:** Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), Zakon o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 04/18, 112/19), Zakon o plaćama u lokalnoj i područnoj (regionalnoj) samoupravi („Narodne novine“ broj 28/10 i 10/23), Pravilnik o unutarnjem redu Jedinstvenog upravnog odjel te drugi zakoni i podzakonski akti koji uređuju djelatnosti koje je dužan provoditi Jedinstveni upravni odjel.

**Aktivnost: Administrativno, tehničko i stručno osoblje** odnosi se na troškove rada u Općini. U Jedinstvenom upravnom odjelu ima 5 zaposlenih djelatnika, od čega je čistačica zaposlena na pola radnog vremena. Tu spadaju poslovi proračuna (planiranje i izrada proračuna i projekcija, izrada polugodišnjih i godišnjih izvješća o izvršenju proračuna), računovodstveno-knjigovodstveni poslovi (vođenje knjigovodstvenih poslova proračuna, vođenje analitičkih knjigovodstvenih evidencija propisanih zakonom, sastavljanje financijskih izvještaja u skladu s financijsko-računovodstvenim propisima), financijsko poslovanje (blagajničko poslovanje, poslove obračuna i isplate plaća za službenike i namještenike, vođenje evidencije ulaznih računa i izlaznih računa), stručni i administrativni poslovi u svezi pripremanja općinskog vijeća, izrada odluka, zaključaka, zapisnika, priprema akata za objavu u Službenom glasniku, poslovi u vezi s uredskim poslovanjem, urudžbeni zapisnik, prijem i otprema pošte, arhiviranje spisa, naplata komunalne naknade, naplate naknade za uređenje voda, naplata grobne naknade i ostali poslovi koje obavlja pročelnica (izrada programa, zahtjeva za sufinanciranje projekata, izrada odluka, rješenja zaključaka, ugovora i ostalog). U navedenu aktivnost spadaju rashodi za zaposlene, naknade troškova zaposlenima, rashodi za materijal i energiju u prostorijama Općine, rashodi za usluge i ostali rashodi. Planirana sredstva za 2025. godinu su 189.915,00 EUR. Stavke su planirane prema pokazateljima ostvarenja u 2024. godini i predviđanjima troškova u narednom periodu.

**Aktivnost: Troškovi izbora** – stavka se planira u iznosu 32.100,00 EUR, a odnosi se na troškove provođenja predsjedničkih i lokalnih izbora.

**Aktivnost: Održavanje zgrada za korištenje - domovi** - odnosi se na troškove energije, materijal i usluge za održavanje i komunalne usluge za domove i poslovne prostore koji su u vlasništvu Općine, a to su domovi u Palešniku, Ilovskom Klokočevcu, Velikoj Trnavi i Ladislavu. U 2025. godini planira se urediti kuhinja u domu u Ladislavu te dom u Palešniku (posljedice nevremena). Osim redovitih troškova koje imamo za uređenje domove planira se kupiti oprema za domove u kojima ona još nedostaje. Sredstva za 2025. godinu planirana su u iznosu 116.900,00 EUR.

**Aktivnost: Održavanje zgrada za korištenje – općinske poslovne prostorije -** planirana sredstva su 26.600,00 EUR, a odnose se na popravke i tekuće održavanje poslovnih i stambenih prostora u vlasništvu Općine te postavljanje centralnog grijanja u stanu za liječnika.

**Aktivnost: Prostorno planiranje –** sredstva su planirana u iznosu 30.000,00 EUR i to za financiranje izmjena i dopuna prostornog plana te transformaciju u sustav e-planovi.

**Aktivnost: Nabava dugotrajne imovine** planirana je u iznosu 23.900,00 EUR, a ista su namijenjena za kupnju zemljišta, uredskog namještaja i informatičke opreme, komunikacijske opreme, opreme za održavanje i zaštitu te strojeva i programa.

**Program: Upravljanje imovinom –** plan je 220.000,00 EUR, a čine ga :

**Aktivnost: Izrada projektne dokumentacije, troškovnika i slične dokumentacije –** plan je 20.000,00 EUR i to za izradu projektne dokumentacije i troškovnika za uređenja objekata na području Općine.

**Aktivnost: Uređenje poslovnog prostora – Mlin –** stavka je planirana u iznosu 40.000,00 EUR. Plan je uređenje poslovnog prostora bivšeg mlina koji je u vlasništvu Općine.

**Aktivnost: Uređenje poslovnog prostora – Dorada –** planirana sredstva iznose 10.000,00 EUR. Plan je uređenje poslovnog prostora bivše dorade koja je u vlasništvu Općine isto kao i prostor mlina kako bi se isto moglo postupno staviti u funkciju.

**Kapitalni projekt: Kupnja poslovnog i stambenog prostora** – plan je 150.000,00 EUR a odnosi se na kupnju nekretnina ako bude istih na području općine, a mogle bi se urediti za potrebe Općine.

***Glava 002 02 Vatrogastvo i civilna zaštita***

Prema Zakonu o lokalnoj i područnoj (regionalnoj) samoupravi, Zakona o vatrogastvu i Zakona o sustavu civilne zaštite dužni smo osigurati sredstva za provođenje mjera zaštite od požara, civilnu zaštitu i HGSS. U proračunu Općine Hercegovac za Vatrogasnu zajednicu planiraju se sredstva za provođenje svih preventivnih mjera zaštite od požara i eksplozija, aktivnosti na sprečavanju nastajanja požara, aktivnosti na gašenju požara i aktivnosti na uklanjanju posljedica od elementarnih nepogoda. Ukupno planirana sredstva za vatrogastvo iznose 97.100,00 EUR, od toga za Javnu vatrogasnu postrojbu Garešnica plan je 72.000,00 EUR, a odnose se na decentralizirana sredstva za JVP u iznosu 32.000,00 EUR i sredstva za sufinanciranje redovnog rada JVP u iznosu 40.0000,00 EUR koja mi doznačujemo iz našeg proračuna. Sredstva za Vatrogasnu zajednicu Općine Hercegovac planirana su u iznosu 25.100,00 EUR, a od toga 1.000,00 EUR je namijenjeno za izmjenu i dopunu Procjene ugroženosti od požara i Plana zaštite od požara, 500,00 EUR je planirano za naknade našim vatrogascima kada izlaze na intervencije i 23.600,00 EUR je plan za redovan rad naše VZO što propisuje Zakon o vatrogastvu.

**Aktivnost: Civilna zaštita -** sredstva za troškove civilne zaštite planirana su u iznosu 4.800,00 EUR. Cilj ove aktivnosti je osigurati sredstva za civilnu zaštitu i spašavanje na području Općine Hercegovac i održati postojeću razinu civilne zaštite i spašavanja kroz financiranje definiranih potreba (službena, zaštitna i radna odjeća i obuća, naknade vatrogascima, izrada plana i programa spašavanja, tekuće pomoći unutar općeg proračuna i tekuće donacije u novcu).

**Aktivnost – sufinanciranje rada HGSS Područni ured Bjelovar** je aktivnost koju smo dužni planirati za potrebe sufinanciranja navedene udruge, plan je 1.000,00 EUR.

**Aktivnost: Dogradnja Vatrogasnog doma u Palešniku** – ovdje su planirana sredstva za dogradnju Vatrogasnog doma u Palešniku. Plan je 10.000,00 EUR.

***Glava 002 03 Gospodarstvo***

Sredstva se planiraju za djelovanje poduzetničkog centra, izradu raznih programa i projekata, te poticanje poljoprivrede i gospodarstva.

Pravni temelj: Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), Zakon o poticanju razvoja malog gospodarstva (NN 29/02, 63/07, 53/12, 56/13, 121/16), te drugi zakoni i podzakonski akti.

**Aktivnost: Djelovanje poduzetničkog centra, izrada projektne dokumentacije za razvoj gospodarstva –** sredstva su planirana u iznosu 2.000,00 EUR, a odnose se na izradu programa i projekata za razvoj gospodarstva i za rad poduzetničkog centra.

**Aktivnosti: – poticanje poljoprivrede** čine sredstva za sufinanciranje umjetne oplodnje krava i krmača (12.000,00 EUR), te za sufinanciranje osiguranja poljoprivrednih usjeva (6.000,00 EUR). Ovdje je planirana i aktivnost kroz koju bi se sufinancirala izrada prijavne dokumentacije na natječaje po razvojnim mjerama (1.330,00 EUR). Sredstva su namijenjena poljoprivrednim gospodarstvima, a cilj je razvoj poljoprivrede na našem području.

**Aktivnost: Isplata štete od elementarne nepogode –** plan je 10.000,00 EUR, a sredstva se odnose na isplatu pomoći ako u toku godine budemo imali elementarnu nepogodu. Sredstva za ovu pomoć dobivamo iz državnog proračuna.

**Aktivnost: Manifestacije – Dani krumpira** je aktivnost u kojoj su planirana sredstva za organiziranje manifestacije Dani krumpira na našem području. Planirano je ukupno za 2025. godinu 31.270,00 EUR. Stavka je povećana u odnosu na projekcije i izvršenje u 2024. godini jer se povećava broj udruga koje sudjeluju u ovoj manifestaciji, također i broj posjetitelja te su time i troškovi veći.

**Aktivnost: Manifestacija – Roštiljada, kotličijada i biciklijada** su aktivnosti koje organizira Općina s udrugama s područja Općine za stanovnike naše Općine. Planirana sredstva iznose 10.500,00 EUR.

**Aktivnost: Turistička zajednica** – za naše područje osnovana je Turistička zajednica koja radi za potrebe Grada Garešnice i Općina Hercegovac i Velika Trnovitica. Planirana sredstva za 2025. godinu su 1.010,00 EUR.

**Aktivnost: Poticanje gospodarstva – razvoj poduzetništva** – planira se u iznosu 9.500,00 EUR, a odnosi se na sufinanciranje razvoja obrtništva i poljoprivrede na našem području.

**Aktivnost: Poticanje poljoprivrede** – uređenje poljoprivrednog zemljišta – stavka se planira u iznosu 1.000,00 EUR, a sredstva se odnose na uređenje poljoprivrednog zemljišta u vlasništvu Općine.

***Glava 002 04: Komunalna infrastruktura***

Glava Komunalna infrastruktura podijeljena je na pet programa koji su dalje podijeljeni na aktivnosti i kapitalne projekte. Prema Zakonu o lokalnoj i područnoj (regionalnoj) samoupravi, Zakonu o komunalnom gospodarstvu, Zakonu o grobljima, Programu održavanja komunalne infrastrukture i Programu gradnje objekata komunalne infrastrukture osigurava se i usmjerava ravnomjerni i cjeloviti razvoj komunalne infrastrukture te ulaganje u zaštitu okoliša. Cilj je zadovoljavanje zajedničkih komunalnih potreba građana i podizanje kvalitete života stanovanja. Pokazatelj uspješnosti je stupanj sređenosti stanja komunalne infrastrukture – dužina uređenih nerazvrstanih cesta, uređenost i čistoća javnih površina, funkcionalnost javne rasvjete, uređenost groblja, izgrađenost objekata vodoopskrbe, izgrađenost objekata odvodnje, izgrađeni nogostupi i poboljšanje mjera za zaštitu okoliša.

* **Program 1007** – Održavanje objekata i uređaja komunalne infrastrukture podijeljen je na slijedeće aktivnosti:

**Aktivnost: Održavanje cesta, mostova, kanala i drugih javnih površina** odnosi se na održavanje nerazvrstanih cesta na području Općine. U ovoj aktivnosti iskazana su sredstva za održavanje nerazvrstanih cesta, čišćenje kanala, održavanje mostova i asfaltiranje nerazvrstanih cesta na području Općine, obnova horizontalne i vertikalne signalizacije te rješavanje imovinsko-pravnih odnosa i geodetsko-katastarsko uređivanje nerazvrstanih cesta. Cilj Općine je što više i bolje uređenje naših sela kako bi se ista mogla razvijati i kako bi mlade osobe imale što bolje uvjete za život da ne moraju napuštati sela i odlaziti u veće sredine. Za ovu namjenu za 2025. godinu planirano je ukupno 139.630,00 EUR.

**Aktivnost: Zimska služba -** odnosi se na čišćenje snijega na cestamakoje su u vlasništvu Općine. Planirano je ukupno 5.670,00 EUR.

**Aktivnost: Održavanje i uređivanje javnih zelenih površina** odnosi se na uređenje javnih površina u vlasništvu Općine (park, dječja igrališta, prostori oko domova i ostale javne površine u vlasništvu Općine). U ovoj aktivnosti planirano je i blagdansko uređenje naselja (božićna i uskršnja dekoracija). Ukupno planirana sredstva za ovu namjenu su 33.760,00 EUR.

**Aktivnost: Rashodi za uređaje javne rasvjete i el. energiju** odnose se električnu energiju za javnu rasvjetu, održavanje javne rasvjete, izgradnju i rekonstrukciju javne rasvjete. Ukupna sredstva planirana za 2025. godinu su 95.100,00 EUR.

**Aktivnost: Održavanje objekata i uređaja odvodnje** – planirana su sredstva u iznosu 600,00 EUR, a trošit će se za čišćenje i održavanje sustava odvodnje.

**Aktivnost: Održavanje groblja i mrtvačnica** – sredstva su planirana u ukupnom iznosu 32.420,00 EUR, a iz istih će se financirati odvoženje smeća sa groblja, uređenje staza na grobljima na kojima nisu uređene, uređenje drvoreda na grobljima, uređenje mrtvačnica, popravci ograda na grobljima, uređenje fasade na mrtvačnici u Palešniku, postavljanje dovoda vode na groblje u Velikoj Trnavi i izgradnje sanitarnog čvora na groblju u Ladislavu.

**Aktivnost: Održavanje pješačke staze** – sredstva su planirana u iznosu 1.500,00 EUR, a odnose se na hitne popravke pješačkih staza ako negdje bude potrebno.

- **Program** – **Izgradnja objekata i uređaja komunalne infrastrukture** –

Pravni temelj za ovaj program su: Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), Zakon o komunalnom gospodarstvu (NN 68/18, 110/18, 32/20), Zakon o javnoj nabavi (NN 120/16, 114/22), Zakon o vlasništvu i drugim stvarnim pravima (NN 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17) te drugi zakoni i podzakonski akti.

U ovom programu planirani su kapitalni projekti i to:

**Kapitalni projekt: Izgradnja objekata i uređaja vodoopskrbe** – planirana sredstva u iznosu 2.700,00 EUR odnose se na sufinanciranje izrade projekata i za izgradnju vodovodne mreže u mjestima gdje nije ista izgrađena.

**Kapitalni projekt: Izgradnja objekata odvodnje** – sredstva se planiraju za radove na aglomeraciji Hercegovac-Garešnica i izradu projekata za objekte odvodnje. Sredstva su planirana u iznosu 14.200,00 EUR.

**Kapitalni projekt: Izgradnja pješačke staze –** plan je 40.000,00 EUR, a odnosi se na izgradnju pješačke staze u Ilovskom Klokočevcu (nastavak gradnje).

**Program 09** **– Zaštita okoliša**

Ciljevi ovog programa su: sanirati divlja odlagališta i zapuštene okućnice, sustavna deratizacija i dezinsekcija na području grada, saniranje odlagališta otpada Johovača, nabava opreme za zelene otoke, provođenje veterinarsko-higijeničarskih usluga i suzbijanje širenja zaraznih bolesti.

Pravni temelj: Zakon o zaštiti okoliša (NN 80/13, 153/13, 78/15, 12/18, 118/18), Zakon o gospodarenju otpadom (NN 84/21), Zakon o zaštiti pučanstva od zaraznih bolesti (NN 79/07, 113/08, 43/09, 130/17, 114/18, 47/20, 134/20, 143/21) te drugi zakoni i podzakonski akti.

**Aktivnost: Sanacija nelegalnih odlagališta smeća i naplata odlaganja smeća -**  odnosi se na plaćanje eko rente za odlaganje smeća na deponiju u Vel. Mlinskoj, za sanaciju divljih odlagališta ako se negdje pojave i za plaćanje naknade za smanjenje količine miješanog otpada koju plaćamo Fondu za zaštitu okoliša i energetsku učinkovitost. Planirano je 7.400,00 EUR.

**Aktivnost: Projekt primjene koncepta „pametnih gradova i općina“ -** sredstva su planirana u iznosu 5.640,00 EUR, a odnose se na troškove usluga vezanih za navedeni koncept i za nabavu IOT opreme.

**Aktivnost: Nabava opreme - oprema za zelene otoke –** sredstva se odnose na kupnju opreme za zelene otoke gdje se ukaže potreba. Plan je 2.000,00 EUR.

**Kapitalni projekt – Sanacija i rekonstrukcija odlagališta Johovača –** kao suvlasnici Komunalca Garešnica dužni smo sufinancirati sanaciju odlagališta Johovača te je za tu namjenu planirano 6.000,00 EUR.

* **Program 11 – Ostale komunalne djelatnosti**

**Aktivnost: Deratizacija i dezinsekcija** - plan je 18.500,00 EUR, a odnosi se na provođenje deratizacije i dezinsekcije na našem području. Planirana je 6 dezinsekcija komaraca i 2 deratizacije godišnje. Općina plaća za sva domaćinstva te dvije deratizacije.

**Aktivnost: Veterinarsko-higijeničarska služba –** sredstva su planirana u iznosu 2.100,00 EUR, a trošit će se za uklanjanje uginulih životinja i životinja lutalica s javnih površina, liječenje i udomljavanje istih što nam nalaže Zakon o zaštiti životinja.

**Aktivnost: Program potpore sufinanciranja suzbijanja zaraznih bolesti -** plan je 700,00 EUR, a sredstva se dotiraju lovačkim društvima za kontrolu i odstrjel lisica koje su jedne od životinja koje prenose zarazne bolesti.

* **Program 21 – Redovna djelatnost vlastitog komunalnog pogona –** Vlastiti pogon osnovan je po Zakonu o komunalnom gospodarstvu, a svrha mu je obavljanje komunalnih djelatnosti na području Općine. Planirana sredstva za ovu namjenu iznose ukupno 52.600,00 EUR, a odnose se na plaće i ostale rashode za zaposlenog jednog djelatnika koji je zaposlen na neodređeno vrijeme i dva djelatnika koja zapošljavamo na određeno vrijeme, ako se ukaže potreba. Ovdje su planirana i sredstva za redovan rad pogona i nabavu opreme potrebne za obavljanje komunalnih djelatnosti.
* **Program 23 – Poticanje zapošljavanja –** sredstva su planirana u iznosu 14.165,00 EUR, a odnose se na plaće i ostale rashode za zaposlene u javnim radovima koje nam odobrava Hrvatski zavod za zapošljavanje.

***Glava 002 05 Javne ustanove predškolskog i školskog odgoja i obrazovanja***

Ova glava sastoji se od dva programa i to:

- **Program 12 – Program predškolskog odgoja** - Prema Zakonu o lokalnoj i područnoj (regionalnoj) samoupravi i Zakonu o predškolskom odgoju i naobrazbi vodi se briga o unapređenju odgoja i obrazovanja na području Općine Hercegovac. Cilj je osigurati što bolje uvjete za provođenje redovnih programa predškolskog odgoja, podizanje standarda i uključivanje što većeg broja djece u program predškolskog odgoja, a pokazatelj uspješnosti je broj djece koji je uključen u redovne i dodatne programe.

**Aktivnost: Odgojno i administrativno tehničko osoblje** odnosi se na financiranje rada našeg vrtića. Za potrebe vrtića planirano je za 2025. godinu 218.000,00 EUR.

* **Program 13 - javne potrebe u školstvu –** Ovim Programom planirana su sredstva za pomoć u financiranju unapređenja odgoja i obrazovanja djece na području Općine i učestvovanje djece u dodatnim ili izvannastavnim programima. Cilj je osiguranje što boljih uvjeta za provođenje redovnih, dodatnih ili izvannastavnih programa.

**Aktivnost: Javne potrebe u školstvu** su sredstva iz kojih, na zamolbe naše škole, pomažemo neke aktivnosti (pomoć pri organiziranju raznih natjecanja, troškove Lidrana, organiziranje priredbi i sl.). Plan je 4.000,00 EUR.

**Aktivnost: Sufinanciranje nabave udžbenika i školskog pribora učenika osnovne škole –** sredstva se planiraju u iznosu 9.000,00 EUR i isplaćuju se svim učenicima naše osnovne škole.

**Aktivnost: Sufinanciranje programa „Produženi boravak u školi“ –** sredstva su planirana u iznosu 14.000,00 EUR, a odnose se na pomoć našoj školi za organiziranje produženog boravka učenika u školi.

**Aktivnost: Sufinanciranje nabave udžbenika i školskog pribora učenika srednjih škola –** sredstva su planirana u iznosu5.400,00 EUR, a isplatit će se svim učenicima srednjih škola s našeg područja.

**Aktivnost: Jednokratna novčana pomoć studentima -** sredstva su planirana u iznosu 8.800,00 EUR, a iz istih će se svim redovnim i izvanrednim studentima koji redovito upisuju godinu isplatiti jednokratna novčana pomoć.

**Kapitalni projekt: Izgradnja i uređenje prostora područne škole –** sredstva su planirana za uređenje škole u Palešniku koja je oštećena u potresu, a kako bi se stvorili bolji uvjeti za boravak djece u školi. Sredstva su planirana u iznosu 5.000,00 EUR.

***Glava 002 06 Programska djelatnost kulture***

* **Program 14 – Program javnih potreba u kulturi –** prema Zakonu o financiranju javnih potreba u kulturi i našim Programom javnih potreba u kulturi u Proračunu planiramo sredstva za promicanje kulture na našem području, području cijele Hrvatske i izvan granica naše domovine. Cilj nam je očuvati kulturnu baštinu, promicati kulturne vrijednosti i pomagati organizaciju kulturnih događanja.

**Aktivnost: Manifestacije u kulturi -** odnosi se na dotacije za redovnu djelatnost KUD-ova, dotacija za Pučki teatar i pomoći pri uređenju domova koji nisu u vlasništvu Općine (Hrvatski seljački dom i Masarykov dom u Hercegovcu). Za 2025. godinu sredstva se planiraju u iznosu 27.000,00 EUR.

**Aktivnost: Djelatnost knjižnice** – sredstva se odnose na poslovanje naše knjižnice, a planira se za 2025. godinu ukupno 30.350,00 EUR. U knjižnici se planiraju uvesti novi programi, uključivanje u rad udruga i razna predavanja.

**Aktivnost: Pomoć vjerskim zajednicama** odnosi se na pomoći kod radova na crkvama na našem području, a sredstva se planiraju u iznosu 10.000,00 EUR.

***Glava 002 07 Programska djelatnost športa***

* **Program 15 – Organizacija rekreacije i športskih aktivnosti –** prema Zakonu o lokalnoj i područnoj (regionalnoj) samoupravi, Zakonu o sportu i Programa javnih potreba u sportu planiraju se sredstva za sufinanciranje aktivnosti sportskih klubova i sportskih manifestacija. Cilj je Općine poticanje sportsko-rekreacijske aktivnosti građana, promicanje sporta u svrhu očuvanja zdravlja, okupljati mlade ljude kako bi što zdravije živjeli i kako bi ih se odvojilo od bilo kakvih loših navika, a pokazatelj uspješnosti je broj osoba uključen u rad Udruge.

**Aktivnost: Osnovna djelatnost športske udruge** - sredstva su planirana u ukupnom iznosu 63.500,00 EUR. Sredstva se nakon provedenog natječaja preko Sportske zajednice Općine Hercegovac dotiraju klubovima za redovan rad, nabavu opreme i uređenje sportskih terena.

**Kapitalni projekt: Izgradnja i rekonstrukcija sportske građevine –** plan je 50.000,00 EUR, a odnosi se na gradnju sportske građevine uz sportsku dvoranu.

***Glava 002 08 Programska djelatnost socijalne skrbi***

* **Program 16 – Program socijalne skrbi i novčanih pomoći –** prema Zakonu o lokalnoj i područnoj (regionalnoj) samoupravi, Zakonu o socijalnoj skrbi i Programa potreba financiranja socijalne skrbi utvrđuju se prava, način financiranja, raspodjela pomoći socijalno ugroženim osobama, uključivanje humanitarnih organizacija i udruga građana za brigu o socijalno ugroženim osobama. Cilj nam je unaprijediti kvalitetu života pojedinaca i obitelji i pomoći ugroženim kategorijama stanovništva.

**Aktivnost: Pomoć u novcu pojedincima i obiteljima** - odnosi se na osiguravanje sredstava za isplate jednokratnih pomoći osobama sa prebivalištem na području Općine Hercegovac u situacijama kada nisu u mogućnosti djelomično ili u cijelosti zadovoljiti osnovne životne potrebe, osiguranje sredstava za sufinanciranje troškova stanovanja socijalno ugroženim pojedincima i obiteljima, za troškove sahrane socijalno ugroženih pojedinaca i novčana pomoć za stambeno zbrinjavanje socijalno ugroženih osoba. Sredstva su planirana u iznosu 14.780,00 EUR.

**Aktivnost: Pomoć za novorođenčad –** sredstva se osiguravaju za isplatu jednokratnih novčanih pomoći za svu novorođenčad s našeg područja. Plan je 6.000,00 EUR.

**Aktivnost: Program potpore mladim obiteljima –** sredstva su planirana u iznosu 15.000,00 EUR, a odnose se na isplate pomoći mladim obiteljima za kupnju kuće ili stana ili za adaptaciju stambenog prostora u kojem žive. Mjerama za poticanje rješavanja stambenog pitanja mladih obitelji na području naše Općine namjerava se pomoći stanovništvu u rješavanju stambene problematike s ciljem naseljavanja mladih obitelji te sprečavanja raseljavanja istih s područja Općine Hercegovac.

**Aktivnost: Novčane pomoći umirovljenicima** – nova je aktivnost u proračunu planirana u iznosu 8.000,00 EUR, a odnosi se na isplatu Uskrsnica umirovljenicima koji primaju mirovinu do 600,00 EUR.

**- Program 17 - Humanitarna skrb kroz udruge građana –** sredstva suplanirana za udruge koje pomažu i rade na unapređenju kvalitete života pojedinaca i obitelji, poticanje rada udruga proizašlih iz domovinskog rata i udruga osoba s invaliditetom.

**Aktivnost: HVIDRA, dragovoljci i invalidi domovinskog rata i ostale udruge invalida** odnosi se na dotacije udrugama invalida, branitelja, dragovoljaca i ostalim udrugama koje spadaju u kategoriju invalidnosti i humanosti. Planirana sredstva za 2025. godinu su 3.500,00 EUR.

**Aktivnost: Humanitarna djelatnost Crvenog križa** su sredstva namijenjena za Crveni križ Garešnica jer isti djeluje i na našem području. Visinu sredstava koje Općina mora izdvojiti propisana su Zakonom o Hrvatskom crvenom križu i planirana su u iznosu 2.000,00 EUR.

**Aktivnost: Poticaj djelovanju Udruge „Potrošač“ –** sredstva su planirana u iznosu 350,00 EUR, a dotiraju se Udruzi Potrošač koja se bavi zaštitom potrošača na našem području.

**Aktivnost: Poticanje djelovanja Udruge umirovljenika, Udruge dijabetičara** **i udruge civil. invalida** je aktivnost gdje su planirana sredstva za pomoć u radu navedenih udruga. Planirano je 5.000,00 EUR.

**Aktivnost: Poticanje udruga na rad s mladima** – ovo je aktivnost gdje su planirana sredstva za poticanje udruga na rad s mladima kako bi se mladi što više uključivali u rad udruga. Plan je 3.500,00 EUR.

**Aktivnost: Poticaj djelovanju ostalih udruga** su sredstva namijenjena za udruge koje nisu svrstane u gore navedene aktivnosti, a tokom godine podnesu zamolbu za pomoć. Planirana sredstva su 2.900,00 EUR.

* **Program Zaželi –** sredstva su planirana u iznosu 153.295,00 EUR, a odnose se na plaće i ostale rashode za zaposlene žene u programu te materijalne rashode za provođenje programa.

***Glava 002 09: Financijski poslovi***

Plan za 2025. godinu je 10.000,00 EUR, a odnosi se na povrat sredstva u državni proračun za povrat poreza. Sukladno Uputama Ministarstva financija za izradu Proračuna JLP(R)S, stanje obveza za povrat poreza na dohodak po godišnjoj prijavi na dan 31. 12. 2024. iskazuje se kao primljeni kratkoročni zajam iz državnog proračuna, a na kontu 547 iskazan je iznos 10.000,00 EUR koji će se otplatiti u 2025. godini.

Uz proračun za 2025. godinu donose se projekcije za 2026. i 2027. godinu te Odluka o izvršenju Proračuna Općine Hercegovac za 2025. godinu.

Predsjednik Općinskog vijeća:

Željko Budjina